Жамбын Лувсанжамц

Жамбын Лувсанжамц нь Завхан аймгийн Отгон сумын харьяат гаралтай Монголын кино жүжигчин, театрын жүжигчин, бурхны хөрөг зураач, холбоочин байсан 

 Намтар 
 Мэргэжлийн гараа 
Ж. Лувсанжамц 1911 онд Завхан аймгийн Отгон сумын нутаг Халтарын голд төрсөн. Бага наснаасаа хүрээ хийдэд шавилан сууж, сайн ламын шавь болж, ном эрдэм сайн сурснаас гадна ялангуяа уран зураг, бурханы хөргийг ёс горим, жаяг дэгийн дагуу сайн зурж сурсан байна. 1930-аад онд лам нар хар болох үеэр тэрээр хар болж, улмаар урлаг уран сайхан сонирхон явсаар Амгалан дахь Үлгэр жишээ клубт жүжигчнээр орж ажиллаж байгаад 1939 онд Улсын төв театрт жүжигчнээр оржээ. 1933 онд утасны хороонд ажиллаж байхдаа Баянтүмэнгээс Тамсагбулан хүртэлх утас тавилцсан хүмүүсийн нэг бол алдарт жүжигчин Ж.Лувсанжамц юм. Тэрээр гар урлалын харьяа Нарийн урлалын артельд ажиллаж байхдаа уран зургийн 1-р дамжаа төгсч зураач болжээ. 

 Хилс хэрэгт татагдсан нь 
Tэрбээр 1940 оны дундуур нэгэн найздаа талийгаачийн хөрөг зурж өгсөн нь түүнийг хэрэгт татан, 1953 оны арваннэгдүгээр сарын 21-нд Улаанбаатар хотын шүүхээс, хандсан 2021 оны хоёрдугаар сарын 3. долоон жилийн ял аван хоригдсон байна. Хоригдож байх явцдаа үлгэр жишээ, сахилга бат сайн гэсэн тодорхойлолттойгоор хоёр жил хагас суусны дараа хугацаанаасаа өмнө суллагдан гарч, буцаж театртаа орон жүжигчнээрээ ажилласан байна. Түүний энэ хэргийг Улсын Дээд Шүүхийн 2001 оны дөрөвдүгээр сарын 19-ний тогтоолоор хилсээр хоригдож байсан хэмээн цагаатгажээ.

 Бүтээсэн дүр (сонголтоор) 
 Театр 
Түүний театрын тайзнаа бүтээсэн дүрүүдээс, drama.mn цахим хуудсан дахь танилцуулга, нийтлэгч О. Цэцэгсүрэн, хандсан 2021 оны хоёрдугаар сарын 3. цөөхнийг дурдвал:
 «Хатанбаатар Магсаржав» жүжгийн Магсаржав
 «Алтан ай хүүхэн» жүжгийн Тайтбек
 «Отелло» жүжгийн Дож ноён
 «Ээдрээ» жүжгийн Гонгор

 Кино 
 Цогт тайж киноны Улаан малгайт
 Алтан өргөө киноны Мэргэн ард
 Эшлэл 



Ангилал:Монголын зураач
Ангилал:Хөрөг зураач
Ангилал:Театрын жүжигчин
Ангилал:Монголын кино жүжигчин
Ангилал:Дарангуйллын хэлмэгдэгч
Ангилал:Сталинизмын хэлмэгдэгч
Ангилал:Отгоны хүн
Ангилал:Монголчууд
Ангилал:1911 онд төрсөн
Ангилал:20-р эсвэл 21-р зуунд өнгөрсөн